Icoana făcătoare de minuni a Maicii Domnului “Galaktotrofusa” 
(cea care alăptează, hrănitoarea Vieţii) 
(3 iulie şi 12 ianuarie) 





Icoana Galaktotrofusa (cea care alăptează, hrănitoarea Vieţii) înfăţişează smerenia 
nepătrunsă: Pruncul Mântuitor primeşte hrană ca oricare alt copil. Aflată iniţial în 
Lavra Sfântului Sava de lângă Ierusalim, icoana minunată a Maicii Domnului, 
Galaktotrofusa, a fost dăruită mânăstirii Hilandar. Ca o particularitate, icoana 
Maicii Domnului “Galaktotrofousa” de la Chilia “Typikario” din Karyes (Mt. 
Athos) este aşezată în partea dreaptă a Uşilor împărăteşti, iar Mântuitorul în partea 
stângă. Datele în care se sărbătoreşte icoana Galaktotrofusa sunt: 3 iulie şi 12 ia- 
nuarie. 

Acatistul Maicii Domnului la icoana Galaktotropousa - Alăptătoarea de la 
Muntele Athos 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 





Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 





adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Șade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Mănăstirea Hilandar se împodobegşte cu icoana ta cea de minuni izvorâtoare, Alăp- 
tătoarea, căci tu hrăneşti din destul sufletele monahilor cu laptele duhovnicesc al 
iubirii de Hristos şi nouă celor din lume ne picuri dulcile tale rugăciuni, ca să 
cântăm cu bucurie într-un glas, monahi şi mireni: Aliluia! 


Icosul 1 

În mănăstirea Sfântului Sava erai slăvită de călugării care alergau la tine ca la o 
Maică prea iubită a tuturor creştinilor, cu cântări de laudă; iar noi, cei ce pururea 
suntem înconjurați de norul primejdiilor cerem ocrotirea ta părintească, împletin- 
du-ţi cununi de cântări ca acestea: 

Bucură-te, Maică prea milostivă a creştinilor; 

Bucură-te, scară prin care ajungem în Împărăţia cerească; 

Bucură-te, izvor dulce cântător al rugăciunii; 

Bucură-te, lumină ce învăluie inimile smerite; 

Bucură-te, cununa imnografilor iubitori de înţelepciune; 

Bucură-te, comoara darurilor celor smeriţi; 

Bucură-te, crug plin de cântări dumnezeieşti,; 

Bucură-te, odihna minţilor celor împovărate de gânduri rele; 

Bucură-te, oprirea cugetelor celor deşarte; 

Bucură-te, soare născător al Soarelui dreptăţii; 

Bucură-te, al monahilor izvor de sfințire; 

Bucură-te, al credincioşilor liman de mântuire; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 





Condacul 2 

Pe Cel ce Se odihneşte în sânurile Tatălui ai hrănit cu lapte şi ai făcut să înceteze 
izvorul lacrimilor celor căzuţi în păcat, ca să umbrească pe toţi bucuria cântărilor 
de: Aliluia! 


Icosul 2 

Din pântecele tău fecioresc a răsărit Raza slavei Tatălui, cel ce a luminat pe toți cei 
ce călătoreau prin întunericul păcatului, ca toţi să aducă ţie cu mulţumire raze de 
laude ca acestea: 

Bucură-te, strălucirea fecioriei; 

Bucură-te, lumina cuvioşilor; 

Bucură-te, candela rugăciunii credincioşilor; 

Bucură-te, cortul Arhiereului celui mare; 

Bucură-te, cartea de aur a Adevărului; 

Bucură-te, luminarea credincioşilor; 

Bucură-te, floarea cea rară a rugăciunii; 

Bucură-te, cununa mucenicilor; 

Bucură-te, apărătoarea celor nedreptățiţi; 

Bucură-te, ajutătoarea celor din nevoi; 

Bucură-te, hrănitoarea celor săraci; 


Bucură-te, veselia celor smeriţi; 
Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 3 
Sfântul Sava, arhiepiscopul Serbiei, ajuns-a pe pământurile "Țării Sfinte şi de icoa- 
na ta cea minunată a fost întâmpinat în cântări de: Aliluia! 


Icosul 3 

Proorocia Sfântului Sava cel sfințit s-a plinit, căci arhiepiscopul Serbiei a primit 
icoana ta cea de minuni izvorâtoare, de la călugării mănăstirii Sfântului Sava cel 
sfinţit, care nu încetau a te înconjura cu făclii de laude ca acestea: 

Bucură-te, aşteptarea plinirii proorociei; 

Bucură-te, izvor de neîncetată binecuvântare; 

Bucură-te, lumina înţelepciunii drepţilor; 

Bucură-te, făclia darurilor celor cereşti; 

Bucură-te, lauda cea prea înaltă a călugărilor; 

Bucură-te, slava cea netrecută a credincioşilor; 

Bucură-te, hrănitoarea celor lipsiţi de mângâiere; 

Bucură-te, comoara cântărilor duhovniceşti, 





Bucură-te, floarea cea rară a înţelepciunii; 

Bucură-te, grădina cerească a virtuţilor; 

Bucură-te, a Sfântului arhiepiscop Sava odor nepreţuit; 

Bucură-te, al creştinilor coif de mântuire; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 4 

Moartea a fost înghițită de biruinţa, căci Hristos, Mântuitorul lumii a spintecat pân- 
tecele morţii, ca Unul ce din pântece fecioresc a ieşit, biruind legile firii spre bu- 
curia celor ce Îi cântă cu mulţumire: Aliluia! 


Icosul 4 

Porţile iadului le-a sfărâmat Hristos, cel ce a păzit nestricată poarta fecioriei tale 
când S-a arătat în lume ca Dumnezeu şi om, iar noi nădăjduim să ne deschizi 
porțile rugăciunii tale, ca să aflăm mare milă şi să îţi cântăm: 

Bucură-te, că ai născut pe Surpătorul morţii; 

Bucură-te, că ai păzit fecioria întru naşterea cea sfințită; 

Bucură-te, că pui în inimile noastre dorul mântuirii; 

Bucură-te, că ne scoţi din mâna celor potrivnici; 

Bucură-te, că ai trecut hotarul morţii; 

Bucură-te, că ai sfărâmat blestemul asupra neamului nostru; 

Bucură-te, carte ce ne descoperi tainele mântuirii; 

Bucură-te, nădejdea cea neclintită a credincioşilor; 

Bucură-te, ploaie binecuvântată a smereniei; 

Bucură-te, făclie nestinsă a înţelepciunii; 

Bucură-te, casă prea dorită a celor lipsiţi de ajutor; 

Bucură-te, că ne scoţi din toate primejdiile; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 5 
Multă mulţumire a adus arhiepiscopul Serbiei călugărilor celor smeriți şi primind 
din mâinile lor icoana ta ca pe o comoară, a strigat Stăpânului tuturor: Aliluia! 


Icosul 5 

Arhiepiscopul Sava a dăruit icoana ta cea minunată chiliei sârbeşti "Typikario” din 
muntele Athos, ca şi acolo călugării cu frică de Dumnezeu să împodobească icoana 
ta cu podoabele laudelor acestora: 

Bucură-te, dorirea cetelor îngereşti; 





Bucură-te, bucuria călugărilor din chilia Typikario; 
Bucură-te, ancora cea tare a credinţei; 

Bucură-te, oglinda răsăritului Celui de sus; 

Bucură-te, pavăza cea tare a monahilor; 

Bucură-te, chilia cea tainică a rugătorilor; 

Bucură-te, stârpirea patimilor celor neroditoare; 
Bucură-te, vasul cel de aur al înțelepciunii; 

Bucură-te, podoaba cea mare a împăraţilor credincioşi; 
Bucură-te, odihna inimilor strâmtorate de necaz; 
Bucură-te, pacea celor tulburaţi de ispite; 

Bucură-te, cununa veselici celei cereşti; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 6 
Sfântul Sava al Serbiei mergea adesea la mica chilie sârbească să aducă rugăciuni 
cu lacrimi înaintea ta şi tămâia mulţumirilor în cântări de: Aliluia! 


Icosul 6 
In chilia unde era adăpostită icoana ta adesea poposea smeritul arhiepiscop ca să se 


odihnească de tulburarea lumească şi să îţi ţeasă ţie din firele gândurilor smerite 
acoperământ de laude ca acestea: 

Bucură-te, ascultătoarea grabnică a rugăciunilor Sfântului Sava; 

Bucură-te, surpătoarea curselor celui viclean; 

Bucură-te, oglinda vieţuirii îngereşti; 

Bucură-te, icoană a desăvârşirii pentru monahi; 

Bucură-te, a credincioşilor mângâiere în necazuri; 

Bucură-te, lumina înţelepciunii celor de pe calea mântuirii; 

Bucură-te, povăţuitoarea tainică a lucrătorilor poruncilor Domnului; 

Bucură-te, odihna inimilor celor necăjite; 

Bucură-te, pacea care alungă tulburarea patimilor; 

Bucură-te, fereastră a Împărăției Luminii; 

Bucură-te, cântec ce veseleşte auzul inimilor; 

Bucură-te, corabie în care am aflat scăpare de viforul ispitelor; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 7 





In partea dreaptă a uşilor împărăteşti se odihneşte icoana ta Preacurată, chemând la 
limanul Împărăției Cerului pe toţi cei osteniți şi împovăraţi cu multe păcate, ca prin 
pocăință să se curăţească şi să salte cu bucurie în cântări de: Aliluia! 


Icosul 7 

Izvorul rugăciunilor tale neîncetate nicicând nu încetează a curge, ştergând însem- 
nările păcatelor noastre celor multe şi grele, ca dintru adâncul sufletului să îți adu- 
cem cântări ca acestea: 

Bucură-te, izvor binecuvântat al rugăciunii; 

Bucură-te, floare bine înmiresmată a virtuţilor; 

Bucură-te, că mângâi sufletele noastre cu nădejdea mântuirii; 

Bucură-te, pod al călătoriilor celor cerești; 

Bucură-te, că ne mijloceşti iertare de la Stăpânul Hristos; 

Bucură-te, că acoperi negura păcatelor noastre cu mila ta; 

Bucură-te, că ne porți deasupra mării necazurilor; 

Bucură-te, că picuri gânduri smerite celor necăjiţi; 

Bucură-te, că întorci de pe căile pierzării pe cei rătăciţi; 

Bucură-te, că ne întinzi totdeauna mână de ajutor; 

Bucură-te, că pe toți chemi la limanul mântuirii; 

Bucură-te, că ne dăruieşti toate spre mântuire; 


Bucură-te, că ne trezeşti din somnul patimilor; 
Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 8 

Născut-ai pe Cel fără de ani, ca să Se jertfească pentru noi şi cu sângele Său să 
şteargă păcatul lui Adam, dăruind celor ce au dobândit iertare de la Dumnezeu 
ploaia cântărilor de: Aliluia! 


Icosul 8 

Cetele Sfinţilor pe tine te măresc Preacurată, căci dintru tine S-a întrupat Viaţa şi 
Mântuirea lumii, prin tine slobozindu-se din blestem cei ce cu mulțumire îți adu- 
ceau laude ca aceastea: 

Bucură-te, cununa laudelor Sfinţilor; 

Bucură-te, carte întru care S-a scris Cuvântul vieţii; 

Bucură-te, că ai stricat blestemul morţii prin naşterea ta; 

Bucură-te, că mijloceşti nouă iertare de la Stăpânul; 

Bucură-te, că ne povăţuieşti la limanul Adevărului; 

Bucură-te, cetate binecuvântată a păcii; 

Bucură-te, că luminezi gândurile noastre întunecate; 





Bucură-te, că ne întorci din porțile înşelăciunii; 

Bucură-te, slava creştinilor dreptmăritori; 

Bucură-te, izvor ce adapă setea noastră de mântuire; 

Bucură-te, palat de odihnă a Împăratului ceresc; 

Bucură-te, crin sfințit de lumina Duhului; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 9 
Cel ce este mai presus de ceruri în pântecele tău fecioresc a încăput, ca să scoată 
din temniţele iadului pe cei ce doreau lărgimea Raiului, cântând: Aliluia! 


Icosul 9 

Amuţit-au ca nişte peşti fără de glas cei ce nu te cinsteau pe tine, nepricepând taina 
întrupării Cuvântului, dar noi cu bucurie te mărturisim Născătoare de Dumnezeu, 
aducându-ţi cu glas înalt cântări de mărire ca acestea: 

Bucură-te, născătoarea Cuvântului vieţii; 

Bucură-te, poarta Luminii celei nevăzute; 

Bucură-te, bucuria celor ce îţi slujesc cu smerenie; 

Bucură-te, vederea celor mai presus de minte; 

Bucură-te, chemarea celor căzuţi în păcat; 

Bucură-te, ridicarea celor defăimaţi de oameni; 

Bucură-te, ocrotitoare caldă a orfanilor; 

Bucură-te, a monahilor acoperământ în luptă duhovnicească; 

Bucură-te, văzătoare a celor mai presus de minte; 

Bucură-te, carte nescrisă de mână omenească; 

Bucură-te, hotar al înţelepciunii veşnice; 

Bucură-te, pod al darurilor duhovniceşti; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 10 

S-a întunecat soarele la răstignirea Fiului tău, iar inima ta de Maică a gustat în- 
tunericul întristării, văzând durerile Celui ce a pătimit ca să ne dea nouă odihna 
cântărilor de: Aliluia! 


Icosul 10 

Nor al Luminii pe tine te cunoaştem, Ceea ce acoperi cu norul rugăciunilor tale 
întunericul păcatelor noastre, ca să ajungem la Lumina veşnică şi primind cununa 
mântuirii să îţi cântăm ţie cu cetele îngereşti: 





Bucură-te, acoperământ al sufletelor umilite; 

Bucură-te, cer purtător al Soarelui neapus; 

Bucură-te, cântarea fără oprire a cetelor cereşti; 

Bucură-te, că ne păzeşti de toată răutatea vrăjmaşului; 

Bucură-te, că ne deschizi tuturor porțile mântuirii; 

Bucură-te, că eşti grabnică apărătoare celor nedreptățiţi; 

Bucură-te, scânteie care luminează întunericul sufletelor noastre; 
Bucură-te, că mângâi inimile cele covârşite de întristare; 

Bucură-te, că oceanul păcatelor noastre îl seci cu căldura rugăciunii tale; 
Bucură-te, mare a cereştilor bogății ale Duhului; 

Bucură-te, a pruncilor păzitoare de toată primejdia; 

Bucură-te, a fecioarelor rugătoare către Mirele Hristos; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 11 
Cărare a mântuirii tu ne eşti Preacurată, ceea ce ai născut pe Cel ce este Calea, 
Adevărul şi Viaţa şi ne scoate pe noi de pe căile păcatului, ca să-l cântăm: Aliluia! 


Icosul 11 

Întru tine ne-am pus nădejdea mântuirii noastre, căci tu ne eşti Maică blândă şi 
milostivă, ştergând cu roua rugăciunilor tale mintea noastră cea urâțită de păcat, ca 
să vedem ca întru oglindă întru aceasta însemnările laudelor acestora: 

Bucură-te, că ne pui în inimă gândul cel smerit; 

Bucură-te, că linişteşti inimile tulburate de păcat; 

Bucură-te, că mintea noastră o luminezi în ceasul necazului; 

Bucură-te, că ne păzeşti de cursele vrăjmaşilor nevăzuţi; 

Bucură-te, că ne ridici din prăpastia întristării; 

Bucură-te, pom din care am cules Rodul vieţii; 

Bucură-te, că întristarea Evei o ai gonit cu bucuria naşterii tale; 

Bucură-te, că pe Adam I-ai ridicat din stricăciunea morţii; 

Bucură-te, că luminezi iadul înţelegător din inimile noastre; 

Bucură-te, că ne păzeşti de săgețile celui viclean; 

Bucură-te, că întuneci pe vrăjmaşii care se pornesc asupra noastră; 

Bucură-te, că dai umilinţa sufletelor celor tulburate; 

Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 12 





Intru Adormirea ta nu ne-ai părăsit pe noi, fiii tăi, ci pururea îţi aduci aminte de 
Noi, cei încurcaţi în multe păcate, şi ne întinzi mâna ta cea puternică şi bine- 
cuvântată, ca să ajungem la înălțimea cântărilor de: Aliluia! 


Icosul 12 

Icoana ta, Alăptătoare, este strajă tare tuturor monahilor de la mănăstirea Hilandar, 
şi nouă, celor ce petrecem în lume, mângâiere în necazurile şi nevoile noastre; 
deci, fie-ţi milă de robii tăi: 

Bucură-te, mângâierea celor asupriţi de vrăjmaşi; 

Bucură-te, ridicarea celor căzuţi în păcat; 

Bucură-te, pajişte din care am cules florile rugăciunii; 

Bucură-te, că ai prefăcut tânguirea Evei întru bucurie; 

Bucură-te, că ai născut pe Izbăvitorul lumii din potopul păcatului; 

Bucură-te, corabie ce ne poartă către limanurile Vieţii; 

Bucură-te, izvor pururea curgător al rugăciunii pentru lume; 

Bucură-te, Rai înţelegător nelucrat de mână omenească; 

Bucură-te, că te îmbraci cu lumina cea mai presus de lumină; 

Bucură-te, că ai arătat lumii pe Răsăritul răsăriturilor; 

Bucură-te, că ai născut nouă pe Fiul cel fără de ani; 

Bucură-te, nădejdea mântuirii noastre; 


Bucură-te, Maica Domnului, Alăptătoarea, hrănitoarea noastră în vreme de se- 
cetă duhovnicească! 


Condacul 13 (de 3 ori) 

O, Maica Luminii, hrănitoarea noastră în nevoi, nu trece cu vederea smeritele noa- 
stre rugăciuni, ci ne izbăveşte din toate nevoile, solindu-ne încă şi iertarea pă- 
catelor, ca să aducem ţie mulţumiri în cântări de: Aliluia! 





Paraclis la Icoana Maicii Domnului “Alăptătoarea” de la Mănăstirea 
Hilandar 


[Preotul: face obişnuitul început, zicând: Binecuvântat este Dumnezeul nostru.] 


Citeţul: Amin. Slavă Ţie, Dumnezeul nostru, slavă Ţie! 


Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 





Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Doamne, miluieşte ! (de 12 ori) 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Veniţi să ne închinăm Împăratului nostru Dumnezeu. 

Veniţi să ne închinăm, şi Să cădem la Hristos Impăratul nostru Dumnezeu. 
Veniţi să ne închinăm, şi să cădem la însuşi Hristos Impăratul şi Dumnezeul 
nostru. 


Apoi: Psalmul 142 

1. Doamne, auzi rugăciunea mea, ascultă cererea mea, întru credincioşia Ta, 
auzi-mă, întru dreptatea Ta. 

2. Să nu intri la judecată cu robul Tău, că nimeni din cei vii nu-i drept înaintea 
Ta. 

3. Vrăjmaşul prigoneşte sufletul meu şi viaţa mea o calcă în picioare; făcutu-m-a 
să locuiesc în întuneric ca morţii cei din veacuri. 

4. Mâhnit e duhul în mine şi inima mea încremenită înlăuntrul meu. 

5. Adusu-mi-am aminte de zilele cele de demult; cugetat-am la toate lucrurile 
Tale, la faptele mâinilor Tale m-am gândit. 

6. Întins-am către Tine mâinile mele, sufletul meu ca un pământ însetoşat. 





7. Degrab auzi-mă, Doamne, că a slăbit duhul meu. Nu-ţi întoarce faţa Ta de la 
mine, ca Să nu mă asemăn celor ce se coboară în mormânt. 

8. Fă să aud dimineaţa mila Ta, că la Tine îmi este nădejdea. Arată-mi calea pe 
care voi merge, că la Tine am ridicat sufletul meu. 

9. Scapă-mă de vrăjmaşii mei, că la Tine alerg, Doamne. 

10. Învaţă-mă să fac voia Ta, că Tu eşti Dumnezeul meu. Duhul Tău cel bun să 
mă povăţuiască la pământul dreptăţii. 

11. Pentru numele Tău, Doamne, dăruieşte-mi viaţă. Întru dreptatea Ta scoate 
din necaz sufletul meu. 

12. Fă bunătate de stârpeşte pe vrăjmaşii mei şi pierde pe toţi cei ce necăjesc 
sufletul meu, că eu sunt robul Tău. 


Dumnezeu este Domnul şi S-a arătat nouă. Bine este cuvântat Cel ce vine întru 
numele Domnului. (de 3 ori), apoi: 


Troparul: Ca o podoabă străluceşti în mănăstirea Hilandar, cu razele minunilor 
risipind întunericul sufletelor şi tinzând mână de ajutor celor ce nădăjduiesc la 
acoperământul rugăciunii tale strigând: Bucură-te, Mireasă şi Maică nenuntită a 
Împăratului Vieţii ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Nu vom tăcea nicicând, de Dumnezeu Născătoare, a spune pururea puterea ta noi, 
nevrednicii, că de nu ai fi stat tu înainte rugându-te, cine ne-ar fi scăpat pe noi de 
atâtea primejdii, sau cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea din toate nevoile. 


1. Miluieşte-mă, Dumnezeule, după mare mila Ta 

2. Și după mulțimea îndurărilor Tale, şterge fărădelegea mea. 

3. Mai vârtos mă spală de fărădelegea mea şi de păcatul meu mă curăţeşte. 

4, Că fărădelegea mea eu o cunosc şi păcatul meu înaintea mea este pururea. 

5. Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu. 

6. Că iată întru fărădelegi m-am zămislit şi în păcate m-a născut maica mea. 

7, Că iată adevărul ai iubit; cele nearătate şi cele ascunse ale înţelepciunii Tale 
mi-ai arătat mie. 

8. Stropi-mă-vei cu isop şi mă voi curăţi; spăla-mă-vei şi mai vârtos decât zăpada 
mă voi albi. 





9. Auzului meu vei da bucurie şi veselie; bucura-se-vor oasele mele cele smerite. 
10. Întoarce faţa Ta de la păcatele mele şi toate fărădelegile mele şterge-le. 

11. Inimă curată zideşte întru mine, Dumnezeule, şi duh drept înnoieşte întru 
cele dinlăuntru ale mele. 

12. Nu mă lepăda de la faţa Ta şi Duhul Tău cel sfânt nu-l lua de la mine. 

13. Dă-mi mie bucuria mântuirii Tale şi cu duh stăpânitor mă întăreşte. 

14. Învăţa-voi pe cei fărădelege căile Tale şi cei necredincioşi la Tine se vor 
întoarce. 

15. Izbăveşte-mă de vărsarea de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. 

16. Doamne, buzele mele vei deschide şi gura mea va vesti lauda Ta. 

17. Că de ai fi voit jertfă, Ți-aş fi dat; arderile de tot nu le vei binevoi. 

18. Jertfa lui Dumnezeu: duhul umilit; inima înfrântă şi Smerită Dumnezeu nu o 
va urgisi. 

19. Fă bine, Doamne, întru bună voirea Ta, Sionului şi să se zidească zidurile 
Ierusalimului. 

20. Atunci vei binevoi jertfa dreptăţii, prinosul şi arderile de tot; atunci vor pune 
pe altarul Tău viței. 


Canonul sfintei icoane „Alăptătoarea” 


Cântarea | 





Irmos: Apa trecându-o ca pe uscat şi de răutatea egiptenilor izbăvit, israeliteanul 
striga: Izbăvitorului şi Dumnezeului nostru să-l cântăm. 


Stih: Preasfântă Născătoare de Dumnezeu, miluieşte-ne pe noi. 


Izvor al darurilor fiind, adapă cu apa înţelepciunii pe cei ce aleargă ca un cerb către 
Cel ce poate a potoli setea tuturor de îndumnezeire. 


Stih: Preasfântă Născătoare de Dumnezeu, miluieşte-ne pe noi. 


Râuri de milostivire se revarsă prin rugăciunile tale, potolind arşița patimilor noa- 
stre, iar acum cu picăturile milostivirii tale stinge focul răutăților noastre. 


Slavă Tatălui şi Fiului şi Sfântului Duh. 
Cununa laudelor porţi pe capul tău, ca o Împărăteasă prea slăvită şi primeşti cu 
milostivire cererile celor din umilinţă, ridicând povara cea greu de purtat a ne- 


cazurilor. 


Şi acum şi pururea şi în vecii vecilor. Amin. 


Impărăteasa Luminii, cu razele milostivirii tale risipeşte întunericul păcatelor noa- 
stre şi mă arată pe mine neosândit la judecată. 


Cântarea a III-a 


Irmos: Tu eşti tăria celor ce aleargă la Tine, Doamne, Tu eşti lumina celor în- 
tunecaţi; şi pe Tine te laudă duhul meu. 


Stih: Preasfântă Născătoare de Dumnezeu, miluieşte-ne pe noi. 


Preacurată, ceea ce ai născut lumii pe Bucuria mântuirii, cu razele darurilor Ace- 
stuia luminează mintea mea şi calea mântuirii mi-o îndreptează. 


Stih: Preasfântă Născătoare de Dumnezeu, miluieşte-ne pe noi. 


Mănăstirea Hilandar o împodobeşti cu icoana ta prea lăudată, cu razele căreia lumi- 
nează sufletele noastre cele urâţite de multele păcate. 


Slavă Tatălui şi Fiului şi Sfântului Duh. 





Deschide uşile pocăinţei celor ce cu credinţă aleargă la acoperământul milostivirii 
tale şi de toată tulburarea vrăjmaşilor izbăveşte-ne. 


Şi acum şi pururea şi în vecii vecilor. Amin. 


Nu te depărta de cei ce aleargă la tine cu credinţă, ci plineşte cererile noastre cele 
bune. 


Apoi aceste stihiri: 


Muntele Athos saltă şi se veseleşte de ocrotirea ta binecuvântată, iar noi cu umi- 
linţă cerem a ta grabnică milostivire spre potolirea necazurilor. 


Maica Vieţii, sufletul meu cel omorât de păcate îl înviază cu a ta rugăciune, ca una 
ce ai născut pe Izvorul vieţii. 


Sedealna: Icoană a fecioriei fiind, luminezi minţile cele râvnitoare de Adevăr ca să 
se ostenească întru vieţuirea cea după poruncile lui Hristos. 


Cântarea a IV-a 


Irmos: Sfatul cel neurmat şi dumnezeiesc al întrupării Tale celei de sus, celei din 
Fecioară, proorocul Avacum socotindu-l a strigat: Slavă puterii Tale, Doamne! 


Stih: Preasfântă Născătoare de Dumnezeu, miluieşte-ne pe noi. 


Ca una ce ai veselit cerurile cu strălucirea virtuţilor tale, încinge-mă cu puterea 
rugăciunii tale, izbăvindu-mă de toată vătămarea celor potrivnici. 


Stih: Preasfântă Născătoare de Dumnezeu, miluieşte-ne pe noi. 


Floare a Raiului fiind, cu mireasma darurilor tale veseleşte sufletele noastre, alun- 
gând mirosul cel greu al patimilor noastre. 


Slavă Tatălui şi Fiului şi Sfântului Duh. 


Veseleşte-te, pomule roditor al Înţelepciunii, Ceea ce ai hrănit cu darul tău turma 
cea însetată de izvorul darurilor cereşti. 


Şi acum şi pururea şi în vecii vecilor. Amin. 





Pe Pruncul cel dumnezeiesc ai născut şi ca o Maică L-ai alăptat, ca să crească şi să 
mântuiască pe cei născuţi din Adam. 


Cântarea a V-a 


Irmos: Negura sufletului meu, Mântuitorule, risipeşte-o cu lumina poruncilor Tale 
şi mă luminează ca un singur Împărat al păcii. 


Stih: Preasfântă Născătoare de Dumnezeu, miluieşte-ne pe noi. 


Pe Cel mai presus de minte ai născut şi minţile cele întunecate le-ai răpit din ne- 
bunia gândurilor rele, de care izbăveşte-ne şi pe noi. 


Stih: Preasfântă Născătoare de Dumnezeu, miluieşte-ne pe noi. 


Munte sfânt fiind, ai odihnit pe fui Luminii şi în urcuşul cel duhovnicesc tuturor ai 
întins mână de ajutor. 


Slavă Tatălui şi Fiului şi Sfântului Duh. 


De la marginile lumii străluceşti cu razele minunilor şi mângâi sufletele cele oste- 
nite de întristare cu ale tale mijlociri grabnice. 


Şi acum şi pururea şi în vecii vecilor. Amin. 


Din pântecele tău a ieşit Izvorul vieţii noastre, cel ce ridică din moartea păcatelor 
pe cei ce te cinstesc pe tine. 


Cântarea a VI-a 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca Ilona 
mă rog: Dumnezeule, din stricăciune scoate-mă. 


Stih: Preasfântă Născătoare de Dumnezeu, miluieşte-ne pe noi. 


Fost-ai fericită de toţi, căci ai odihnit în cămara pântecelui tău pe Cel ce dă viaţă 
pruncilor în pântece şi din prăpastia morţii sufleteşti ridică pe cei căzuţi. 


Stih: Preasfântă Născătoare de Dumnezeu, miluieşte-ne pe noi. 





Prin voia dumnezeiească ai alăptat pe Cel ce hrăneşte pe toți cu a Sa bunătate şi are 
putere a sfărâma toate cursele ispitelor întinse nouă de vrăjmaşii nevăzuţi. 


Slavă Tatălui şi Fiului şi Sfântului Duh. 


Milostiveşte-te spre robul tău şi vindecă rănile sufletului meu, depărtându-mă de 
toată răutatea şi odihnindu-mă sub acoperământul milei tale. 


Şi acum şi pururea şi în vecii vecilor. Amin. 


Ca Una ce ai născut pe Hrănitorul vieţii noastre, hrăneşte-ne pe noi cu dulceaţa 
rugăciunilor tale, tăind toată amărăciunea necazurilor. 


Apoi aceste stihiri: 


Porțile Vieţii deschide-mi, mai înainte de a mă băga vrăjmaşul pe poarta iadului şi 
pocăință îmi soleşte cu fierbinte rugăciunea ta. 


Preacurată, care, prin cuvânt, negrăit ai născut pe Cuvântul în zilele cele mai de 
apoi, roagă-te Lui, ca una ce ai îndrăznire de Maică. 


Condacul glas 2: 

Podobie: Cu sângiurile tale... 

Ridică vălul întristării mele şi pornirile vrăjmaşilor le nimiceşte cu sabia rugăciunii 
tale, ca Una ce ai hrănit pe Hrănitorul vieţii noastre şi cu milostivirea ta hrăneşti pe 
cei din nevoi. 

Prochimenul, glas 4: Cinstută este înaintea Domnului, moartea cuviosului Său. 


Stih: Fericit bărbatul care se teme de Domnul; întru poruncile Lui va voi foarte. 


Evanghelia după Matei 


Zis-a Domnul ucenicilor Săi: 





27. Toate Mi-au fost date de către Tatăl Meu şi nimeni nu cunoaşte pe Fiul, 
decât numai Tatăl, nici pe Tatăl nu-L cunoaşte nimeni, decât numai Fiul şi cel 
căruia va voi Fiul să-i descopere. 

28. Veniţi la Mine toţi cei osteniţi şi împovăraţi şi Eu vă voi odihni pe voi. 

29. Luaţi jugul Meu asupra voastră şi învăţaţi-vă de la Mine, că sunt blând şi 
smerit cu inima şi veţi găsi odihnă sufletelor voastre. 

30. Căci jugul Meu e bun şi povara Mea este uşoară. 


Stih: Miluieşte-mă, Dumnezeule, după mare mila Ta şi după mulţimea îndu- 
rărilor Tale, şterge fărădelegea mea. 


Slavă Tatălui şi Fiului şi Sfântului Duh. 


Pentru rugăciunile tuturor Sfinţilor Tăi, Milostive, curăţeşte mulţimea greşelilor 
noastre. 


Şi acum şi pururea şi în vecii vecilor. Amin. 


Pentru rugăciunile Născătoarei de Dumnezeu, Milostive, curăţeşte mulțimea 
greşalelor noastre. 


Stihira, glas 6 (forma glasului 2): 


Podobie: Toată nădejdea mea spre tine o pun Maica lui Dumnezeu, păzeşte-mă 
sub acoperământul tău. 


Stih: Miluieşte-ne, Dumnezeule, după mare mila Ta şi după mulţimea îndu- 
rărilor Tale curăţeşte fărădelegile noastre. 


Curăţeşte ale mele păcate cu roua rugăciunilor tale, ştergând de pe tăblița minţii 
mele amintirea păcatelor şi ţinerea de minte a răului. 


[Diaconul (iar în lipsa lui, preotul ) rosteşte rugăciunea: Mântuieşte, Dumnezeule, 
poporul Tău şi binecuvântează moştenirea Ta, cercetează lumea Ta cu milă şi cu 
îndurări, înalţă fruntea creştinilor ortodocşi şi trimite peste noi milele Tale cele 
bogate; pentru rugăciunile prea curatei Stăpânei noastre Născătoarei de Dumne- 
zeu şi pururea Fecioarei Maria; cu puterea cinstitei şi de viaţă făcătoarei Cruci; 
cu ocrotirile cinstitelor, cereştilor netrupeşti Puteri; pentru rugăciunile cinstitului, 
măritului prooroc, Înaintemersătorului şi Botezătorului loan; ale Sfinţilor, mări- 
ților şi întru tot lăudaţilor apostoli; ale tuturor sfinților sfințiţilor ierarhi; ale 





sfinților, măriţilor şi bunilor biruitori mucenici; ale prea cuvioşilor şi de Dumne- 
zeu purtătorilor părinţilor noştri, ale Sfinţilor (N), a căror pomenire o săvârşim, 
ale Sfântului ierarh Spiridon, ale sfinţilor şi drepţilor dumnezeieşti părinţi loachim 
şi Ana şi pentru ale tuturor sfinţilor; rugămu-ne, Mult-milostive Doamne, auzi-ne 
pe noi păcătoşii, care ne rugăm ie, şi ne miluieşte pe noi.] 

[Strana: Doamne, miluieşte (de 12 ori).] 

Cântarea a VII-a 

Irmos: Chipului celui de aur neînchinându-se tinerii lui Avraam, s-au lămurit ca 
aurul în topitoare; că în cuptorul cel de foc, ca într-o cămară luminată, dănţuiau, 
cântând: Binecuvântat eşti, Dumnezeul părinţilor noştri! 

Stih: Preasfântă Născătoare de Dumnezeu, miluieşte-ne pe noi. 

Născut-ai pe Cel ce cu suflarea bunătăţii Sale a ridicat din mormântul răutăţii sufle- 
tele noastre cele săgetate de păcat; şi acum roagă-L pe Acesta să ne rânduiască 
nouă vreme de pocăință. 


Stih: Preasfântă Născătoare de Dumnezeu, miluieşte-ne pe noi. 


Ca o grădină cerească ai crescut florile tuturor virtuţilor, cu care bine înmiresmează 
sufletele noastre, stârpind toată răutatea. 


Slavă Tatălui şi Fiului şi Sfântului Duh. 


Fereastra pocăinţei deschide-mi, ca prin adierile Duhului să mă umplu de sme- 
renie. 


Și acum şi pururea şi în vecii vecilor. Amin. 


Nu mă depărta pe mine de izvorul milostivirii tale, ci adapă-mă din râul cugetării 
smerite şi mă călăuzeşte către limanurile cele line ale pocăinţei. 


Cântarea a VIII-a 


Irmos: In văpaie de foc stau Ție înainte heruvimii şi serafimii, Doamne, şi toată 
zidirea cântare frumoasă cântă Ție: Lăudaţi-L, binecuvântaţi-L şi-L prea înălţaţi în- 
tru toți vecii! 





Stih: Preasfântă Născătoare de Dumnezeu, miluieşte-ne pe noi. 


Luminează sufletul meu cel adâncit în gânduri rele şi darul tău nu-l lua de la mine, 
ci mă miluieşte ca pe un neputincios. 


Stih: Preasfântă Născătoare de Dumnezeu, miluieşte-ne pe noi. 


Brazdele inimii mele le adapă cu ploaia rugăciunii tale şi fă să răsară roadele cele 
bune ale virtuţilor, mai înainte de a fi secerat de moarte. 


Binecuvântăm pe Tatăl, pe Fiul şi pe Sfântul Duh, Domnul. 


Toată suflarea îţi aduce ţie ca unei mirese dumnezeieşti buchetul laudelor cereşti, 
cu mireasma căruia veseleşte înţelegător şi sufletele noastre. 


Şi acum şi pururea şi în vecii vecilor. Amin. 


Din vasul milostivirii tale mă adapă pe mine şi cu cei mântuiți mă numără prin 
mijlocirea ta cea de Maică a Domnului. 


Cântarea a IX-a 


Irmos: Eva adică, prin păcatul neascultării, blestem înăuntru a adus, iar tu Fecioară 
de Dumnezeu Născătoare, prin odrasla purtării în pântece, lumii binecuvântare ai 
înflorit; pentru aceasta toţi te slăvim. 


Stih: Preasfântă Născătoare de Dumnezeu, miluieşte-ne pe noi. 


Sub acoperământul milostivirii tale mă primeşte pe mine, cel rănit de multă răutate 
pentru mulțimea îndurărilor tale. 


Stih: Preasfântă Născătoare de Dumnezeu, miluieşte-ne pe noi. 
Cine poate număra mulțimea minunilor tale, pe care cu îmbelşugare le reverşi peste 
cei ce te cinstesc pe tine? Cine este vrednic a te cinsti pe tine cu inimă curată şi în- 


frântă? 


Slavă Tatălui şi Fiului şi Sfântului Duh. 





Slava Treimii ca într-o oglindă se vede prin tine, Ceea ce străluceşti cu lumina 
virtuților mai presus de cele pământeşti. 


Şi acum şi pururea şi în vecii vecilor. Amin. 


Nu mă lăsa în noaptea păcatului pe mine, cel ce pribegesc fără de cercetare, ci pe 
cărările Vieţii mă îndreptează. 


Apoi: Cuvine-se cu adevărat să te fericim pe tine Născătoare de Dumnezeu, cea 
pururea fericită şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai Slăvită fără de asemănare decât Serafimii, 
care fără stricăciune pe Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 


Apoi aceste stihiri, glas 8: 
Podobie: "Ceea ce eşti mai cinstită...". 


Bucură-te, oglinda fecioriei, Ceea ce ai ieşit din pântece mai înainte sterp şi din 
pântecele tău ne-ai răsărit nouă pe Cel ce stârpeşte toată răutatea oamenilor. 


Grabnică rugătoare eşti celor ce voiesc a dobândi rod pântecelui, iar nouă tuturor 
solitoare de daruri duhovniceşti. 


Carte a sfinţeniei eşti, veselind cu tainele Luminii pe cei adânc cugetători, care 
voiesc a se împărtăşi de darurile cele mai presus de minte. 


Poarta inimii mele, cea încuiată prin păcat, o deschide cu cheia darurilor tale şi 
prin pocăință reîntoarce-mă pe mine pe pajiştea milostivirii dumnezeieşti. 


Cu cetele tuturor Sfinţilor roagă-te îndelung ca să se dăruiască pace lumii şi să se 
surpe toate urzelile celor iubitori de gâlceavă. 


Nu ne lipsi pe noi de acoperământul milei tale, ci întăreşte-ne pe piatra poruncilor 
lui Hristos şi ne luminează spre aflarea comorii smeritei cugetări. 


Cetele puterilor netrupeşti, cu Botezătorul, cu apostolii lui Hristos şi cu Năs- 
cătoarea de Dumnezeu Maria, faceţi rugăciune ca să ne mântuim. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 





Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Și după ecfonis cântăm Troparul, glas 4: 


Podobie: Degrab ne întâmpină pe noi mai înainte până ce nu ne robim, când 
vrăjmaşii Te hulesc pe Tine şi ne îngrozesc pe noi, Hristoase Dumnezeul nostru. 
Pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor creştini, pentru rugăciunile Născătoarei de Dumnezeu, Unule, Iu- 
bitorule de oameni. 


Toate prăznuiesc şi se veselesc de frumuseţea fecioriei tale, cu razele căreia lumi- 
nează şi mintea mea cea înţelenită în gânduri rele. 


Apoi cântăm această stihiră glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a înde- 





mnat a săruta, cu inima şi cu buzele, trupul Tău cel nestricat. Insă fiind cuprins de 
frică, se bucura strigând către Tine: Slavă smereniei Tale, iubitorule de oameni! 


Vreme în care ne închinăm icoanei: 


Vestirea Arhanghelului ai primit şi nouă ai născut pe Împăratul păcii, pe care îl şi 
roagă acum să alunge din sufletele noastre toată tulburarea. 


Stăpână, primeşte rugăciunile robilor tăi şi ne izbăveşte pe noi de toată nevoia şi 
necazul. 


Toată nădejdea mea spre tine o pun, Maica lui Dumnezeu, păzeşte-mă sub aco- 
perământul tău. 





Rugăciune la alăptare, către Preasfânta Născătoare de Dumnezeu, înaintea 
icoanei sale „Cea care alăptează" 


Primeşte, Doamnă de Dumnezeu Născătoare, rugăciunile cele cu lacrimi ale robilor 
tăi care aleargă la tine. Te vedem în sfânta icoană cum ÎI ţii în braţe şi-L alăptezi pe 
Fiul tău şi Dumnezeul nostru, pe Domnul lisus Hristos. De L-ai şi născut fără de 
durere, totuşi cunoşti durerile mamelor, şi neputinţele fulor şi fiicelor omeneşti le 
vezi. Pentru aceasta, cu căldură căzând la icoana ta tămăduitoare şi sărutând-o cu 
umilință, te rugăm, prea milostivă Stăpână: îndură-te de noi, păcătoasele, cele 
osândite să naştem în dureri şi să creştem în întristări pruncii noştri, şi cu împreună 
pătimire acoperă-ne, iar pe pruncii şi soţii noştri izbăveşte-i de bolile cele grele şi 
de necazurile amare. Dăruieşte-le sănătate şi putere, ca cei hrăniţi să crească din 
putere în putere, iar cele care îi hrănesc să se umple de bucurie şi mângâiere, ca şi 
acum, cu mijlocirea ta, Domnul să săvârşească lauda Sa din gura pruncilor şi a 
celor care sug. 


O, Maică a Fiului lui Dumnezeu! Milostiveşte-te de maicile fiilor omeneşti şi de 
norodul tău cel neputincios: bolile noastre grabnic tămăduieşte-le, necazurile şi 
întristările noastre alină-le şi nu trece cu vederea lacrimile şi suspinările robilor 
tăi. Auzi-ne în ziua necazului pe noi, cei care cădem la icoana ta, şi în ziua bucuriei 
şi izbăvirii primeşte laudele inimilor noastre cele mulțumitoare. 





Înalţă rugăciunile noastre la tronul Fiului tău şi Dumnezeului nostru, ca să fie 
milostiv către păcatele şi neputinţele noastre şi să adauge mila Sa celor care cunosc 
Numele Lui, ca şi noi şi pruncii noştri să te proslăvim pe tine, milostiva noastră 
apărătoare şi nădejdea neamului nostru cea neclintită, în vecii vecilor. Amin. 





Icoana făcătoare de minuni a Maicii Domnului “Galaktotrofousa” (“Cea care 
alăptează”) de la Typikario, chilia Hilandarului 


Icoana Galaktotrofusa (Cea care alăptează, hrănitoarea Vieţii) înfăţişează smerenia 
nepătrunsă: Pruncul Mântuitor primeşte hrană ca oricare alt copil. Aflată iniţial în 
Lavra Sfântului Sava de lângă Ierusalim, icoana minunată a Maicii Domnului, 
Galaktotrofusa, a fost dăruită mânăstirii Hilandar. 


Fondatorul Lavrei, Sfântul Sava cel sfinţit, a ştiut dinainte că va veni la închinare 
acolo, după moartea sa, un alt sfânt cu numele Sava. De aceea, el a lăsat cu limbă 
de moarte ca icoana Maicii Domnului să fie dăruită celui de acelaşi nume cu el, 
care îi va urma. 


În sec. XIII, când arhiepiscopul Sava al Serbiei a vizitat Lavra, fără să ştie de pro- 
feție şi de icoană, la racla Sfântului Sava cel sfințit, i-a căzut la picioare toiagul 
sfântului, fiind astfel atrasă atenţia fraţilor din mânăstire. 


Aceştia s-au interesat despre pelerin şi au recunoscut în el pe cel care trebuia să 
primească icoana. Cu bucurie, arhiepiscopul a primit-o şi a dus-o în Sfântul Munte 
Athos, anume în biserica Sfântului Sava de la Karyes, anexă a mânăstirii Hilandar. 
Aici aceasta a primit şi numele de „Iypikonissa“, pentru că acolo se păstrează 
Typikon-ul (Regulile) Sfântului Sava. 


Icoana mai arată, de asemenea, marea cinstire care se cuvine Maicii Domnului - 
Hrănitoarea Vieţii. 


Datele în care se sărbătoreşte icoana Galaktotrofusa sunt: 3 iulie şi 12 ianuarie. 





Notă: Ca o particularitate, icoana Maicii Domnului “Galaktotrofousa” de la Chilia 
“Typikario” din Karyes (Mt. Athos) este aşezată în partea dreaptă a Uşilor împă- 
răteşti, iar Mântuitorul în partea stângă. (LD) 


(publicat de Laurenţiu Dumitru) 





Soborul Maicii Domnului, alinătoarea durerilor, mângâietoarea şi 
hrănitoarea noastră 


CV pe 
IA PASTA TA 


Maica Domnului Alăptătoarea (icoană de Mihai Coman) 


“Dacă ne este greu, să nu ezităm de a ne-o lua sprijinitoare pe Măicuţa Domnu- 
lui... Fecioara Preacurată, devine nu doar Maică a Cuvântului întrupat, ci mama 
noastră a tuturor, la care alergăm după milă, ajutor şi întărire... Maica Domnului 
preferă să stea mai degrabă între cei neajutoraţi, decât între Puterile Cereşti. Maica 
Domnului este hrănitoarea tuturor“. 


ie e se 


Preasfinţitul Macarie Drăgoi, episcopul românilor din Europa de nord, în cadrul 
celei de-a treia seri duhovniceşti - ASCOR Cluj - s-a întâlnit cu tinerii la 





Amfiteatrul Facultăţii de Chimie în 3.12.2015, după ce a susţinut o cuvântare la 
Catedrală cu tema “Maica Domnului - Alinătoarea durerilor” (prima înregistrare — 
cuvântarea fund inclusă în pastorala Naşterii Domnului pentru anul trecut a PS 
Macarie, pe care o şi reluăm mai jos): 


Biserica ne cheamă spre o viaţă nouă izvorâtă din Intruparea Fiului lui Dumnezeu 


Macarie, Din harul lui Dumnezeu 
Episcop al românilor ortodocşi din Europa de nord, 


[...] 


Iubiţi frați şi surori împreună rugători, acum, de Crăciun, simțind adânc iubirea 
nemărginită a lui Dumnezeu pentru lumea în care trăim, ne oprim cu inimile pline 
de sfială, înaintea chipului iubirii materne al Fecioarei Maria, care a primit a se 
face „Biserică sfintițţă” şi „Rai cuvântător”, purtând în pântecele ei pe „Cel 
neîncăput”, pe Fiul şi Cuvântul lui Dumnezeu, pe care L-a născut, L-a hrănit cu 
lapte la sânul său prea curat şi L-a crescut pentru mântuirea noastră. 


La Naşterea Domnului lisus Hristos din peștera Betleemului, Maica Domnului 
ocupă locul central şi ne transmite starea de linişte şi ocrotire pentru Pruncul abia 
născut, dar şi pentru cei care vin să 1 se închine. Fecioara prea curată, devine nu 
doar Maică a Cuvântului întrupat, ci mama noastră a tuturor, la care alergăm după 
milă, ajutor şi întărire. Ce lucru tainic să ne ştim cu toții sub grija şi rugăciunea 
Fecioarei Maici, care mijlocește către Fiul său pentru toți pământenii! Toate 
mamele își încredințează pruncii înaintea icoanei Maicii Domnului, pentru că ochii 
ei protectori şi milostivi sunt pururea aplecaţi spre cei fără de ajutor. 


SR 5 e 


Cu emoție îmi aduc aminte de Părintele arhimandrit Cleopa Ile de la Mănăstirea 
Sihăstria Neamţului, care, în primele două luni după naştere, era tot timpul bolnav. 
Nu mai mânca aproape nimic şi plângea continuu. Toţi ai casei erau îngrijoraţi 
pentru viaţa lui, iar mama sa Ana era foarte marcată de starea copilaşului, mai cu 
seamă că îi mai muriseră doi copii din pruncie. Neştiind ce să mai facă, mama sa I- 
a dus la părintele Conon Georgescu de la Schitul Cozancea, din apropirea satului 
lor botoşănean, care, ascultându-i îngrijorarea pentru viața copilului, a sfătuit-o să 
îl dăruiască Maicii Domnului. 


- Cum să-l dăruiesc Maicii Domnului? a întrebat ea cu nedumerire. 





- lată cum - a zis el - așază pruncul înaintea icoanei Maicii Domnului din biserica 
Schitului Cozancea şi zi aşa: Maica Domnului, îţi dăruiesc ţie copilul acesta care 
este bolnav! Fă ce ştii tu cu el! 


Evlavioasa mamă s-a închinat cu umilință la icoana Mamei noastre cerești. Făcând 
trei metanii, a căzut în genunchi, spunând cu lacrimi: - Maica Domnului, îţi 
dăruiesc ție copilul acesta al meu, că este bolnav şi plânge mereu. Fă ce ştii tu cu 
el! De atunci pruncul s-a făcut bine, ajungând la maturitate unul dintre cei mai 
iscusiți povăţuitori pe calea mântuirii, adânc recunoscător celor două mame. 


i se ste 


Prea iubiții mei, un alt părinte duhovnicesc al românilor, arhimandritul Paulin 
Lecca, ne mărturiseşte vindecarea minunată a unui tânăr care se afla pe patul 
de moarte, suferind de tuberculoză. Scuipa sânge şi totuşi Îi cerea cu stăruinţă 
Mântuitorului lisus Hristos să-i prelungească viaţa. 


1 S-a arătat Mântuitorul lisus Hristos, aievea, nu în vis. S -a așezat alături de el, 
i-a mângâiat fruntea și l-a întrebat: - Copilul Meu, vrei să te faci sănătos? 


- Da, Doamne - I-a răspuns tânărul - aş dori să mai rămân printre cei dragi. Nu 
vreau Să mor. 


- Bine, atunci ridică-te din pat și îndreaptă-te spre icoana Mea din răsăritul odăii 
tale. Cu aceste cuvinte, Domnul S-a făcut nevăzut. 


Tânărul a chemat-o degrabă pe măicuţa sa şi a rugat-o să-l ajute să se ridice 
spre a se îndrepta spre icoana Mântuitorului lisus Hristos. 


- Vai, dragul meu, eșţi prea Slăbit, tu nu te mai poți scula, îi zise mama cu com- 
pătimire. Dacă te ridici, poţi să mori într-o clipă. Eşţi prea Slăbit, este prea mare 
acest efort! 


- Nu, mamă - insista băiatul - Mântuitorul lisus Hristos m-a chemat spre icoana 
Sa. Sprijineşte-mă, te rog! 


Copilul s-a ridicat, ajutat de mama sa iubitoare, încet-încet, s-a îndreptat spre 
icoană, a sărutat cu lacrimi chipul Preaiubitorului lisus şi s-a vindecat în chip 
minunat. 





Este mărturia unui părinte duhovnicesc, martor la această minune, însă și noi 
suntem părtași, duminică de duminică şi sărbătoare de sărbătoare, la marea minune 
a Tainei Liturghiei. Hristos, Izvorul Vieţii şi al vindecărilor ne cheamă să ne 
îndreptăm spre icoana Sa de pe tâmpla altarului, iar în chip deplin spre icoana 
Potirului euharistic de pe dumnezeiescul prestol. Precum l-a chemat pe tânărul 
suferind să se îndrepte spre icoana Sa, ne cheamă şi pe noi cei bolnavi, care purtăm 
ranele păcatelor, pentru a ne vindeca înaintea catapetesmei, de rănile cele 
netămăduite, prin Taina Pocăinţei, iar apoi, cuminecându-ne cu Cel care este 
dincolo de catapeteasmă, în Sfânta Sfintelor, cu Trupul şi Sângele Sfântului 
Sfinților şi Domnului Domnilor, să ne umplem de sfinţenie, devenind plini de 
Dumnezeu. 


Dacă ne este greu, să nu ezităm de a ne-o lua sprijinitoare pe Măicuţa Domnului, 
aşa cum acel tânăr suferind, de care v-am pomenit, şi-a luat-o în ajutor pe mama sa 
iubitoare. Nu întâmplător, pe catapeteasma fiecărei biserici, lângă icoana împără- 
tească a Mântuitorului Hristos, este icoana împărătească a Maicii Domnului. 


Pe braţele sale călduroase, se odihneşte, cu gingășie şi bucurie, Pruncul Hristos 
Emanuel, Cel „întâi-născut între mulți frați” (Romani 8, 29) prin care Maica 
Domnului ne asumă pe toți cei ce-L primim drept Mântuitor. Maica Domnului îl 


ține în dreptul inimii sale pe Copilul Hristos, însă ne ţine la inima sa maternă, 
încălzindu-ne, şi pe noi toţi care suntem copiii săi. În mod deosebit, acum de 
Crăciun, la Slujba Sfântă a Liturghiei, mijlocește să-L primim pe Hristos din ieslea 
rece şi întunecoasă a Betleemului istoric, în ieslea caldă şi luminoasă a Betleemului 
inimii noastre. 


Şi la această prăznuire, vă împartăşesc un colind din satul meu natal transilvan, de 
la poalele Munţilor Țibleş, pe care l-am învăţat și l-am colindat cu mare drag în 
copilăria mea. Vi-l colind acum, rugându-vă să deschideţi larg porțile inimilor 
voastre: 


Colo-n josu, mai în Jos, 
Florile dalbe de măr, 
Este-on rit mândru, frumos. 
La mijlocul ritului, 

Este-o dalbă mănăstire 

Cu pereţii de făclie, 

Cu uşile de tămâie; 

Cu ferestrele de ceară, 

Zori de ziuă revărsară. 





Popii-n slujbă când intrară: 
Nouă popi, nouă dieci 

Şi pe-atâţia patrierci; 
Slujba sfântă cine-o ascultă? 
O ascultă Maica Sfântă, 
C-on Fiuţ micuţ în braţe. 
Fiul plânge și nu tace, 
Maică-sa n-are ce face: 
-Taci, Fiule, taci dragule, 
Că Ţie Maica ţi-a da: 
Două mere roşioare, 
Rupte de la Sfântul Soare. 
Fiul plânge și nu tace, 
Maică-sa n-are ce face: 
-Taci, Fiule, taci, dragule, 
Că Ţie Maica ţi-a da: 
Două mere, două pere, 
Două ţâţe dalbe-a mele. 
Nici cu acelea nu tăcea, 
Maica Sfântă iar zicea: 
-Taci, Fiule, taci, dragule, 
Că Ţie Maica ţi-a da: 
Ţi-a da cheia Raiului, 
Scaonul judeţului, 
Șuşţarul Botezului; 

Cu şuștaru-i boteza, 

Cu scaonu-i judeca, 

Pe tat omul li-i chema; 
Pe tat omul să-l slobozi, 
Să faci dreptate la toți; 
Tu Raiul li-i descuia, 

Pe Dumnezo Li-i vedea. 
Apoi Fiul Sfânt tăcea 

ȘI din gură așă grăia: 
-Lată-i puntea Raiului, 
Cum îi firul părului; 

Care om îi păcătos 

Pică de pe punte-n jos; 
Care-i păcătos mai tare 
Pică de pe punte-n vale 





ŞI se face stean de piatră, 
Lumea lui atunci se gată. 


lubiţi frați şi surori împreună colindători, darurile de la sfânta slujbă, oferite, în 
acest colind, de Maica Fecioară Pruncului lisus, sunt darurile Bisericii pe care o 
întruchipează deplin Preasfânta Născătoare de Dumnezeu. Cea care L-a hrănit pe 
Hrănitorul făpturii este hrănitoarea tuturor celor aflați în nevoi. De aceea, în 
bisericile noastre, inclusiv în cele de la Sfântul Munte Athos, între icoanele Maicii 
Domnului, se află și icoana Maicii Domnului Alăptătoarea care hrăneşte la pieptul 
său feciorelnic pe Hristos, Dătătorul laptelui. 


Anul acesta, târnosind noua biserică românească Sfinţii martiri și mărturisitori 
Năsăudeni din oraşul S6lvesborg, din sud-estul Suediei, am așezat în acest sfânt 
lăcaş, cu toată credinţa și cu toată evlavia, această icoană a Maicii Domnului, 
minunat pictată în urma unei trăiri din satul meu natal Spermezeu, din judeţul 
Bistriţa-Năsăud, acolo unde s-a zămislit, din moşi strămoşi, colindul pe care vi |- 
am transmis adineauri, în care Maica Domnului îi oferă, cu gingășie, dalbul său 
piept, Dumnezeiescului Prunc. 


Anul trecut am ajuns acasă în zilele toride de la sfârşiţul lunii iulie, iar tocmai 
atunci tânăra fiică a cântăreţului bisericesc trecuse năprasnic din această viaţă, în 
timp ce-şi alăpta primul copilaş la sânul ei matern. Durerea era atât de mare încât 





nici preoții slujitori nu mai găseau cuvintele potrivite de mângâiere. Nici eu nu le- 
am găsit, am început să plâng împreună cu ei, însă aveam pe piept engolpionul cu 
icoana Maicii Domnului Alăptătoarea. La slujba prohodirii, care a fost foarte 
dureroasă - mai mult s-au auzit suspinele părinților, ale soţului şi ale comunităţii 
îndurerate, decât psalmodierile slujitorilor - am putut spune doar atât: 


„lată, iubiții mei, port pe piept icoana Maicii Domnului Alăptătoarea. Plângeţi 
pentru această mamă care a plecat năprasnic dintre noi şi mai ales plângeți pentru 
acest copil orfan care, fiindu-i foame, încălzit la pieptul bunicii sale și al tuturor 
mamelor care-l mângâie acum, caută un piept pentru a fi alăptat - era un copil 
sugar, aşa cum sunt toți copiii mici, neînțărcaţi - însă pe acest copil, de azi înainte, 
îl va hrăni Maica Domnului, care ne hrănește pe toți cei care îi cerem ajutorul în 
nevoi. L-a alăptat şi pe Hrănitorul făpturii, ne alăptează pe fiecare în parte şi mai 
ales pe cei care sunt fără de mamă şi fără de ajutor. Deoarece Maica Domnului 
preferă să stea mai degrabă între cei neajutoraţi, decât între Puterile Cereşti. Maica 
Domnului este hrănitoarea tuturor. Precum L-a hrănit odinioară pe lisus Hristos 
Emanuel, Cel întrupat de dragul nostru și spre folosul nostru, ne hrănește, 
împreună cu EI, şi pe noi cei care, prin harul înfierii, am devenit fraţii lui lisus şi 
copiii Maicii Domnului”. 


Am simțit în acele clipe ocrotirea blândă a Maicii Domnului, o simțim cu 
prisosință şi acum. În urma acestei întâmplări tragice, am aşezat în satul meu natal, 
chiar la casa mea părintească, o icoană foarte frumoasă a Maicii Domnului 
Alăptătoarea. Părintele paroh și enoriaşii de la Sălvesborg au văzut icoana şi m-au 
rugat să aşez acest odor şi în noul lor lăcaş de închinare. 


În cele din urmă, am reușit să realizăm o frumoasă icoană a Maicii Domnului 
Hrănitoarea cu lapte, pe care am așşezat-o în biserica noastră românească din 
Sâlvesborg, ca să fie izvor de binecuvântare şi mângâiere pentru copiii Maicii 
Domnului răspândiţi în aceste ţinuturi mai umbroase, mai reci - şi la propriu, şi la 
figurat - din Europa de nord. 


lubiţii mei fu şi fiice duhovniceşti, anul 2016 a fost proclamat de Sfântul Sinod al 
Bisericii Ortodoxe Române drept Anul Omagial al educaţiei religioase a tineretului 
creşțin ortodox. Această lucrare stă în strânsă legătură cu creșterea şi desăvârşirea 
credinţei noastre într-o lume aflată într-o permanentă mişcare. Gândurile pe care vi 
le-am împărtăşit adineauri sunt în strânsă legătură cu aceasta, pentru că în actul 
formării credinţei, un rol foarte important revine mamelor creştine care transmit, în 
sufletele pruncilor, dragostea de Dumnezeu și de semeni, fără discriminare. 





Pacea inimilor şi lumina credinţei vin atunci când o mamă iubitoare şi dăruitoare le 
aşază, spre binele umanităţii, în inima pruncului ei. De aceea, permanenta rugă- 
ciune către Maica Domnului se transformă într-o permanentă grijă pentru formarea 
copiilor noştri, pentru a construi o lume a bucuriei şi a luminii dumnezeieşti. 


După chipul Maicii Domnului, Biserica este mamă pentru cei ce o asumă și-L 
primesc pe Hristos. O mamă iubitoare este alături de fii ei în toate împrejurările 
vieţii, se bucură de împliniri şi este îndurerată în suferințe, dar în toate este ocro- 
titoare. 


[...] 


Al vostru fierbinte rugător către Domnul şi de tot binele voitor, 
+ Părintele episcop Macarie 





Cuviosul Iosif Isihastul: O, dulcea noastră Măicuţă! O, dragoste 
neînşelătoare! O, mană, miere şi nectar prea dulce! 

Icoana Maicii Domnului Galaktotrofousa (Alăptătoarea) 


Un cinstitor şi iubitor al prea dulcei Fecioare Născătoare de Dumnezeu, contem- 
poran cu noi, ne dezvăluie cele dumnezeieşti, şi ne stârneşte uimire şi iu-bire dum- 
nezeiască. 


Publicăm un fragment din epistola cuviosului Iosif Isihastul, scrisă în peşterile 
Schitului „Sfânta Ana mică” din Sfântul Munte în anul 1947 către o monahie şi 
către obştea acesteia, epistolă în care cu mult har şi îndrăzneală pătrunde în adân- 
curile, şi zboară spre înălțimile realităţii duhovniceşti, realitate bine-cunoscută de 
către el, spre a ne călăuzi către „tainele lui Dumnezeu”, şi îndeosebi către taina 
„înrudirii” noastre cu Preasfânta Maică a lui Dumnezeu: 


Cuviosul Iosif Isihastul în tinerețe - 1930 





„+... Ascultaţi-mă deci, luaţi aminte la cuvintele mele, fiindcă am de gând a vă 
vorbi despre înfricoşata şi cu adevărat ascunsa şi marea Taină a Iconomiei lui 
Dumnezeu. 


Nu vă pizmuiesc pentru folosul [pe care îl veţi câştiga din cele auzite], nu voi 
ascunde ceea ce ştiu precum acela care a ascuns talantul, nu mă înspăimânt de 
amenințările dracilor care urlă împotriva mea când dezvălui o asemenea taină, ci 
nădăjduiesc la rugăciunile voastre. 


Veniţi, deci, toate împreună, în bună rânduială. Spălaţi-vă gurile cu adevărul, cu- 
rățiți-vă trupurile prin post şi sfințiți-vă duhurile prin rugăciune. Agonisiţi trupuri 
de prunci şi duhuri stăpânitoare. Să vă crească aripi. Din viermi deveniți fluturi. 


Nimic pământesc să nu rămână în mintea voastră. Luaţi-vă zborul alături de mine, 
şi eu voi zbura înaintea voastră, fiindcă trebuie să străbatem văzduhul. Nicidecum 
să nu vă fie teamă, căci m-am înălțat de multe ori şi cunosc calea. Urmaţi-mă deci, 
căprioare ale lisusului meu, una după alta. Lăsaţi slobode minţile voastre pentru a 
cugeta la cele cereşti, căci iată, uşa Raiului ni se deschide!... 


De aici înainte Îngerii stau de faţă - Heruvimii şi Serafimii. Zboară cu şase aripi la 
dreapta şi la stânga. [Acolo sunt] pereţi de diamant. Flori de aur cu bună mireasmă 
îmbălsămează tot locul. Tot soiul de vrăbii cu nenumărate culori psalmodiază 
felurite terirem-uri, şi înalță mintea noastră din vedere în vedere [n. tr.: în greacă 
Beopia - contemplație]. Pământul este alb precum zăpada şi în mijlocul acestuia 
este Palatul cel mare al Împărătesei noastre, al Preacuratei Maici!.. 


Aşadar grăbiți-vă, fiindcă ne aşteaptă dulcea noastră Măicuţă! Nu luaţi aminte la 
Îngeri, fiindcă este scris că nici Îngerii nu pot să ne despartă de dragostea lui 
lisus... 


Şi iată, bunul portar ne deschide: Îngerul cu chip de foc, iar dulcea noastră Măicuţă 
- ca zăpada de albă - se ridică şi ne întâmpină!... 


O, dulcea noastră Măicuţă! O, lumina sufletului nostru! O, dragoste neînşelătoare! 
O, viaţa sufletului nostru! Cu numele tău pe buze să murim, cu un prea dulce sărut 
să ne întâmpini şi în poalele Tale să ne primeşti! O, mană, miere şi nectar prea 
dulce! O, bună mireasmă şi-mbătătoare aromă!.. 


Cădeţi, dar, la pământ şi sărutaţi-o pe prea dulcea noastră Măicuţă - sărutaţi-i pi- 
cioarele, mâinile şi gura; luaţi parfum de negrăit de la Sfânta Fecioară! Nu şovăiţi, 





fiindcă Ea însăşi m-a învăţat şi mi-a arătat aceasta, |Ea însăşi] mi-a dat îndrăzneală 
şi dragoste!... 


Grăieşte-ne, dulcea noastră Maicuţă, despre taina negrăitei tale iconomii şi a înru- 
dirii Tale cu noi. Tu, Măicuţă prea dulce, care pururea ţii Pruncul cel prea dulce în 
braţele Tale - Cel ce toate le ţine cu privirea, Pruncul care a venit pentru noi în 
timp şi totodată este în afară de timp şi Vechi de zile - zi-ne nouă, cu bine 
înmiresmata Ta gură, despre cele pe care [nici] Îngerii nu le pot privi, de care noi 
[însă] ne-am învrednicit. 


Cuviosul Iosif şi bisericuţa închinată Sfântului loan Botezătorul, aflată lângă 
peșterile de la Schitul Sfânta Ana mică, unde vrednicul de pomenire stareț a 
viețuit împreună cu sinodia sa vreme de 14 ani 


Deci ascultaţi-mă surorile mele iubite: Când se săvârşeşte Dumnezeiasca Liturghie, 
dulcea noastră Maicuţă dă Pruncul, [iar Acesta] se jertfeşte pentru noi, şi când ne 
împărtăşim în chip vrednic, cu post înainte, cu priveghere de bunăvoie, cu rugă- 
ciuni evlavioase, atunci mâncăm Trupul lui lisus, şi [bem] Sângele pe care l-a luat 
din Neprihănitul Sânge al Preasfintei. 


Astfel, mâncând Trupul Domnului, ne hrănim necontenit cu laptele [de la pieptul] 
Preasfintei; şi atunci ce se petrece cu noi? Devenim fii adevăraţi ai Preasfintei şi 
fraţi ai lui Hristos, şi fii ai lui Dumnezeu şi fiice ale Lui după har. Şi atunci când Îl 
cuprindem pe Hristos în chip de negrăit în sufletul şi în trupul nostru, nu fuințial [n. 





red.: adică nu după esenţă, ci după har] - fiindcă este împreună cu Tatăl, nedes- 
părțit de EI - şi pe Tatăl II cuprindem, şi pe Sfântul Duh! 


Aceasta este înrudirea cea mai presus de fire, pe care am dobândit-o prin Prea- 
sfânta şi dulcea noastră Măicuţă! 


Vedeţi cu ce daruri ne-a învrednicit dulcea noastră Măicuţă? Vedeţi cât de 
îndatoraţi suntem să o iubim? Pentru aceasta, trebuie să ne apropiem neîncetat şi 
adeseori de dumnezeiescul ei sân, precum pruncii, să ne hrănim cu laptele ei ca 
nişte fii nevinovaţi ai Acesteia. 


De fiecare dată când suntem pe cale de a ne împărtăşi, să luăm în chip gândit sânul 
Preasfintei şi să bem lapte [din pieptul e1], iar dulcele Iisus, micuțul din braţele 
Dânsei, se va da la o parte şi ne va îngădui [acest lucru]. 


EI nu e zavistnic în împărțeala cea fără de pizmă a Măicuţei Lui, ci se bucură şi ne 
cheamă: Ascundeţi-vă precum pruncii în veştmântul Măicuţei noastre şi umpleţi-vă 
de neprihănire din trup dumnezeiesc şi feciorelnic. Bine înmiresmaţi-vă de la Dân- 
sa! 


Nu am văzut să-i placă Preasfintei altceva mai mult decât curăţia, şi cine vrea să 
dobândească bogata ei iubire, să se-ngrijească a se curăţi, şi Dânsa necontenit îi va 
purta de grijă la sânul ei, şi toate cele cereşti i le va dărui...” 

Traducere de lonuţ Vasile 


Sursa: Revista Agios Kyprianos, nr. 309/lulie-August 2002, pg. 158-159. 


https://triadikon.ro/cuviosul-iosif-isihastul-o-dulcea-noastra-maicuta-o-dragoste- 
neinselatoare-o-mana-miere-si-nectar-preadulce/ 





Teodor Danalache - Icoana Galactotrofusa - Maica Domnului care alăptează 


Icoana numită "Galaktotrofusa" este o reprezentare a Maicii Domnului cu Pruncul 
lisus, în care Pruncul se hrăneşte de la sânul Maicii Domnului. Această icoană, 
foarte rară, şi-a făcut loc în evlavia poporului mai mult în Grecia, Serbia şi Rusia. 
Icoanele Maicii Domnului sunt foarte variate în Rusia, unde Calendarul Bisericii 
menționează 260 de icoane ale Fecioarei Maria, cunoscute pentru minuni şi cele- 
brate liturgic. 


"Şi când zicea EI acestea, o femeie din mulțime, ridicând glasul, I-a zis: Fericit este 


pântecele care Te-a purtat şi fericiți sunt sânii pe care I-ai supt!" (Luca 11, 27) 
"Cum să-ţi deschid eu izvorul laptelui, Ție, o, Izvorule?! Cum să Te hrănesc eu pe 
Tine, Cel ce hrăneşti toate de la masa Ta? Cum să mă apropii de scutecele Tale, 
care eşti înfăşat în raze?", rosteşte Maica Domnului într-o rugăciune-imn la 
Naşterea Domnului scrisă de Sfântul Efrem Sirul. 





Icoana cu Maica Domnului care alăptează este prăznuită de două ori pe an: în data 
de 2 iulie şi în data de 12 ianuarie. Mulţi închinători consideră această icoană a 
Maicii Domnului drept ajutătoare în dobândirea de prunci, mai ales în familiile 
care nu pot avea copil. 


Icoana Galactotrofusa - scurt istoric al icoanei athonite 


Primele reprezentări ale acesteia se pierd în negura vremii, unele dintre ele 
găsindu-se chiar şi în catacombele romane. Un astfel de loc este "Catacomba 
Priscillei" , aşezată în apropierea Romei. De asemenea, multe vechi manuscrise 
mai strecoară câte o miniatură cu o asemenea compoziţie rară, originală sau bine 
cunoscută. 


Una dintre cele mai vechi astfel de reprezentări a Maicii Domnul se află în Sfântul 
Munte Athos, în Tipiconul din Careia, în partea dreaptă a iconostasului, acolo 
unde, de obicei, se aşează icoana Mântuitorului lisus Hristos. Această icoană, 
aflată iniţial în Lavra Sfântul Sava cel sfinţit, de lângă Ierusalim, a fost dăruită mai 
apoi Mănăstirii Hilandar. 





Sfântul Sava cel sfințit, ctitorul acestei măreţe Lavre, a lăsat un minunat testament, 
în ceea ce priveşte toiagul său de stareţ şi icoana cu Maica Domnului care 
alăptează. EI a zis că următorul călugăr cu acest nume - Sava - care va ajunge să se 
închine în mănăstire, să le moștenească. 


În jurul secolului al XIII-lea, arhiepiscopul Sava al Serbiei a vizitat Lavra de lângă 
Ierusalim, fără a şti nimic despre testamentul Sfântului Sava, ori despre icoană. În 
momentul în care s-a închinat la moaştele Sfântului Sava, toiagul acestuia 1-a căzut 
la picioare. Făcând cercetare fraţii în legătură cu închinătorul, au identificat în 
acesta pe cel căruia se adresase cu mulţi ani în urmă stareţul lor. 


Arhiepiscopul a primit odoarele cu multă emoție. Icoana a dus-o imediat în Sfântul 
Munte Athos, în Mănăstirea Hilandar. Aceasta a fost aşezată însă într-un metoc al 
mănăstirii, închinat chiar Sfântului Sava, în Careia. Un lucru unic poate în lumea 
ortodoxă este acela că icoană se află aşezată în catapeteasmă, în partea dreaptă a 
uşilor împărăteşti, în locul în care, în toate celelalte biserici ortodoxe, se află 
icoana Mântuitorului. 

Metocul Mănăstirii Hilandar - Careia, Sfântul Munte Athos 
Icoana Galactotrofusa - Icoana Maicii Domnului cea care alăptează 
De ce a apărut această icoană? Ce a determinat pe zugrav să o înfăţişeze astfel pe 


Maica Domnului cu Pruncul? Motivele şi scopul acesteia nu sunt întocmai cu- 
noscute, însă multe păreri au fost rostite în legătură cu aceasta. Cea mai importantă 





rămâne însă una de ordin dogmatic, anume că icoana înfăţişează natura deplin 
umană a Mântuitorului, fără a o trece cu vederea pe cea dumnezeiască. 


Aceste imagini apar foarte de timpuriu în arta creştină. Se regăsesc la copţi, în 
Mănăstirea lui leremia de la Sakkara şi în bisericile şi capelele din Bauit. 


În Egipt a fost înfăţişată pentru prima oară Maica Domnului alăptând Pruncul, sub 
influenţa cultului lui Isis, care era încă foarte prezent la sfârşitul secolului al V-lea. 
Caracterul prea naturalist şi prea uman a făcut ca acest tip de icoane să fie dat 
uitării. Cu toate acestea, tema a fost reluată în secolul al XVI-lea şi o regăsim în 
Grecia şi în Rusia. În Apus, în special pictura italiană, umanizând istoria mântuirii, 
a preluat tema Maicii Domnului alăptându-şi Pruncul, aceasta devenind una din 
temele preferate ale iconografiei mariale. 

Trupul Maicii Domnului este şi el îndumnezeit, natura firească nu arată cum arată 
a noastră, este curată întru toate, este deplin fecioară, este deplin cuviincioasă. 
Elementul aparte al acestei icoana este şi el unul cuviincios. "Sânul" la care a fost 
alăptat Mântuitorul este unul minunat, iar nu unul carnal, unul trupesc. Vedem cum 
sânul Maicii Domnului nu este în locul lui natural, ci într-un loc aparte, aproape de 
umăr. Aceasta nu este o eroare de pictare, ci un element esenţial. 


Zugravul acestei icoane biruieşte şi el "rânduiala firii”, împreună cu Maica 
Domnului, lucrând împreună cu harul dumnezeiesc. Astfel, lucrarea divino-umană 
reuşeşte să înfățişeze altfel trupul Maicii Domnului, tocmai pentru a nu sminti cu 
nimic mintea începătoare şi slabă a omului. 


Naşterea Domnului - Biserica Omorfi, Eghina 


Această icoană merită să fie luată în seamă, cu toate că îi lipseşte un istoric mai 
clar, înfățişând mai ales motivele apariţiei acesteia. Cu toate acestea, icoana se 
bucură de mare cinste acolo unde a fost păstrată de Tradiţia creştină. Chiar dacă în 
evlavia poporului nostru icoana nu şi-a găsit un loc bine determinat, aceasta nu 
trebuie trecută cu vederea ca una necanonică. Icoana este rară, însă rămâne ca- 
nonică şi nu atinge cu nimic dreapta credinţă. 





Pr. Silviu Cluci - Chilia Pateriţa din Muntele Athos 

Nu departe de drumurile circulate din Kareia, dar ascunsă de ochii trecătorilor, 
chilia Pateriţa este locul unde se păstrează pateriţa - bastonul de stareţ al Sfântului 
Sava cel sfinţit. 


Cu puţin înainte de trecerea la Domnul, Sfântul Sava cel sfinţit a profeţit ucenicilor 
săi că după multă vreme va trece pe la mănăstirea lor un monah aghiorit ce va 
purta numele de Sava şi se va închina la mormântul Sfântului Sava, iar pateriţa va 
cădea de trei ori peste el. Părinţii savaiți au primit poruncă să-i dăruiască acelui 
monah bastonul de stareţ al Sfântului Sava şi icoana Maicii Domnului Gala- 
ktotrofusa (care alăptează). 


În veacul al VII-lea în Mănăstirea Sfântul Sava cel sfinţit a trăit marele imnograf şi 
apărător al sfintelor icoane Sfântul loan Damaschin. Știind de profeția Sfântului 
Sava cu privire la pateriţa şi icoana Maicii Domnului Galaktotrofusa (care 
alăptează), cu puţin înainte de trecerea la Domnul, i-a rugat şi el pe părinţii de la 
Lavră să dea aceluiaşi monah şi icoana Maicii Domnului Trihirussa care-i vin- 
decase mâna tăiată. 





Profeția Sfântului Sava şi rugămintea Sfântului loan Damaschin aveau să se 
împlinească spre sfârşitul secolului al XI-lea când Sfântul cuvios Sava Sârbul, pe 
atunci monah athonit venit ca pelerin în Țara Sfântă, a vizitat şi mănăstirea 
Sfântului Sava cel sfinţit pentru a se închina la mormântul Sfântului. În clipa în 
care se închina a căzut peste el pateriţa, aşa cum profeţise Sfântul. Părinţii savaiţi 1- 
au dat în dar pateriţa cuviosului Sava şi icoanele Maicii Domnului Galaktotrofusa 
şi Trihirussa (a Sfântului loan Damaschin). 


Întors de la Locurile Sfinte, Sfântul Sava a adus cu sine sfintele daruri, pe care le-a 
dăruit Chiliei Schimbarea la Faţă din Kareia unde vieţuia. Din acest motiv chilia a 
primit numele de Pateriţa. 


Mai târziu icoana Maicii Domnului Galaktotrofusa a fost mutată la chilia Tipikario 
din Kareia, iar icoana Maicii Domnului Trihirussa a fost dusă la mănăstirea 
Hilandar, unde se păstrează până astăzi. 





Icoana Maicii Domnului „Cea care alăptează” (Galaktotrofousa) 

Cu bucurie, sfântul arhiepiscop a primit odoarele sfinte, pe care le-a luat cu el în 
Serbia. În timpul invaziei turcilor, creștinii din Serbia au dorit să protejeze sfintele 
odoare şi le-au trimis la Mănăstirea Hilandar din Sfântul Munte Athos. Aici icoana 
Maicii Domnului „Cea care alăptează” a fost aşezată pe iconostasul chiliei în- 
chinate Sfântului Sava, numită şi Typikario (metoc al Mănăstirii Hilandar). 


Icoana Maicii Domnului „Cea care alăptează” (Galaktotrophousa) este prăznuită pe 
12 ianuarie şi 2 iulie. 


Inițial, Icoana Maicii Domnului „Cea care alăptează” s-a aflat în Lavra Sfântului 
Sava cel sfinţit de lângă Ierusalim. Înainte de moartea sa, Sfântul Sava a lăsat prin 
testament ca atunci când va veni un călugăr cu acelaşi nume (Sava) să se închine în 
mănăstire, să moștenească sfintele odoare: toiagul Sfântului Sava cel sfințit, icoana 
Maicii Domnului „Cea care alăptează” şi icoana Maicii Domnului „a Sfântului 
loan Damaschin” (Tricherousa). 


În secolul al XIII-lea, Sfântul arhiepiscop Sava al Serbiei a vizitat Lavra Sfântului 
Sava cel sfinţit, fără a şti ceva de testamentul sfântului. În momentul în care s-a 
închinat la moaştele Sfântului Sava, toiagul acestuia i-a căzut la picioare, atrăgând 
atenția călugărilor. 


Întrebându-l pe pelerin cum se numeşte, aceştia au recunoscut în el pe cel de care 
le vorbise Sfântul Sava. Indeplinind testamentul fondatorului, călugării au oferit 
arhiepiscopului Sava odoarele lăsate ca moștenire. 


Cu bucurie, sfântul arhiepiscop a primit odoarele sfinte, pe care le-a luat cu el în 
Serbia. În timpul invaziei turcilor, creştinii din Serbia au dorit să protejeze sfintele 
odoare şi le-au trimis la Mănăstirea Hilandar din Sfântul Munte Athos. Aici, icoana 
Maicii Domnului „Cea care alăptează” a fost așezată pe iconostasul chiliei 
închinate Sfântului Sava, numită şi Typikario (metoc al Mănăstirii Hilandar). 


Icoana Maicii Domnului „Cea care alăptează” mai este denumită și „Iypikonissa”, 
pentru că la chilia Sfântului Sava din Kareia se păstrează Typikon-ul (Regulile) 


Sfântului Sava. 


Sursa: http://www.oca.0org 


Traducere și adaptare: Mihai-Alex Olteanu 





Pr. Silviu Cluci - Chilia Tipikario din Muntele Athos 

Puțin mai la sud de biserica Protatonului din Kareia se găseşte vechiul conac al 
Sfintei Mănăstiri Hilandar ce poartă numele de Tipikario. 


Istoria acestei chilii este strâns legată de icoana Maicii Domnului Galaktotrofusa. 


Când Sfântul cuvios Sava Sârbul, pe atunci monah athonit venit ca pelerin în Țara 
Sfântă, a vizitat mănăstirea Sfântului Sava cel sfințit, părinţii savaiţi i-au dăruit 
paterița cuviosului Sava şi icoanele Maicii Domnului Galaktotrofusa şi Trihirussa 
(a Sfântului loan Damaschin). 


Întors de la Locurile Sfinte, Sfântul Sava a adus cu sine sfintele daruri, pe care le-a 
dăruit Chihei Schimbarea la Faţă - Pateriţa din Kareia unde vieţuia. Mai apoi, după 
refacerea Mănăstirii Hilandar, monahii Sava şi Simeon au cumpărat de la Protosul 
Sfântului Munte multe Chili şi Sihăstrii în Kareia, printre care conacul unde locuia 
delegatul lor la Sfânta Chinotită pe care l-au închinat Mănăstirii lor. 





Aşezământul a primit numele de Tipikario, fiindcă la această Chile în loc de alte 
rânduieli se citeşte zilnic întreaga Psaltire şi se săvârşeşte dumnezeiasca Liturghie. 


Aici a fost mutată Icoana Maicii Domnului Galaktotrofusa, unde se păstrează până 
astăzi. 


Pelerinii pot vizita chilia între orele 7-13 şi 16-18. 





Închinare la icoana Maicii Domnului „Cea care alăptează” de la Chilia 
Pateriţa din Muntele Athos (galerie foto) 

Pr. Silviu Cluci - Aşezământul „Sfântul Tihon” din San Francisco 

Orfelinatul „Sfântul Tihon” a fost înființat de Sfântul loan Maximovici încă de pe 
vremea când se afla din Shanghai, apoi copiii l-au urmat în Filipine și, în cele din 
urmă, la San Francisco. 


La San Francisco, Aşezământul „Sfântul Tihon” a fost adăpostit în casa parohială 
rusească din apropierea vechii catedrale. 


Una dintre camerele aşezământului a fost transformată în paraclis, cu catapeteasmă 
adusă din Rusia şi cu vechi icoane. Între acestea se remarcă icoana Maicii 
Domnului „Alăptătoarea”, icoană la care sfântul se ruga atunci când era în China, 
ca să-i trimită mâncare pentru orfanii săi. De câte ori se ruga Maicii Domnului, 
aceasta nu întârzia să-i răspundă. 


Următoarea cameră este cea „de protocol”, pe pereţii căreia sunt multe fotografi în 
care Sfântul loan este imortalizat împreună cu oficialitățile vremii. 


Cea mai impresionantă cameră din întreaga casă parohială este chila Sfântului 
loan Maximovici, cu biroul la care îşi rezolva zilnic corespondența. 

(Foto) Pe urmele Sfântului loan Maximovici - Orfelinatul „Sfântul 'Tihon” din 


San Francisco: 
https://doxologia.ro/locuri-sfinte/pe-urmele-sfantului-ioan-maximovici-orfelinatul-sfantul- 


tihon-din-san-francisco 

